stanford-oval/wikipedia huggingface dataset:
นขลิขิต
นขลิขิตรูปแบบอื่น

วงเล็บเหลี่ยม หรือ วงเล็บก้ามปู [ ] ใช้กับสูตรคณิตศาสตร์ สูตรเคมี การเขียนโปรแกรม สัทอักษรสากล และยังใช้ในพจนานุกรม สำหรับบอกคำอ่าน
วงเล็บปีกกา { } ใช้กับสูตรคณิตศาสตร์เช่น เซต และการเขียนโปรแกรม
วงเล็บแหลม หรือ วงเล็บสามเหลี่ยม < > ⟨ ⟩ ประกอบขึ้นจากเครื่องหมายน้อยกว่าและมากกว่า ใช้กับการเขียนโปรแกรมเช่น HTML และใช้กับสูตรคณิตศาสตร์ในบางโอกาส
วงเล็บต่อไปนี้เป็นส่วนหนึ่งของไวยากรณ์ภาษาญี่ปุ่นและภาษาจีน มีหน้าที่ใช้งานที่แตกต่างกัน ซึ่งเมื่อเขียนในแนวตั้งก็จะคลุมข้อความตามแนวตั้ง
วงเล็บภูเขา (山括弧) 〈 〉
วงเล็บภูเขาสองชั้น (二重山括弧) 《 》 ใช้คลุมชื่อหนังสือ
วงเล็บตะขอ (鉤括弧) 「 」 ใช้เน้นข้อความคล้ายอัญประกาศ
วงเล็บตะขอสองชั้น (二重鉤括弧) 『 』 ใช้เน้นข้อความคล้ายอัญประกาศ
วงเล็บมุมทึบ (隅付き括弧) 【 】 ใช้คลุมการอ่านออกเสียง
วงเล็บมุมโปร่ง (隅付き括弧(白)) 〖 〗 ใช้คลุมการอ่านออกเสียง
วงเล็บกระดองเต่า (亀甲括弧) 〔 〕
วงเล็บกระดองเต่าสองชั้น (二重亀甲括弧) 〘 〙
วิกเตอร์ (แก้ความกำกวม)

วิกเตอร์ หรือ วิคเตอร์ สามารถหมายถึง
วิกเตอร์ (ชื่อ) - ชื่อต้นของบุคคล
วิกเตอร์ - นักมวยปล้ำอาชีพชาวแคนาดา
ตัวละครในบันเทิงคดี

วิกเตอร์ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
วิกเตอร์ (เอาชีวิตรอดซีรีส์) - ตัวละครจากเรื่องเอาชีวิตรอด
วิกเตอร์ (นินจาคาถาโอ้โฮเฮะ) - ตัวละครจากเรื่องนินจาคาถาโอ้โฮเฮะ
วิคเตอร์ คาลาเวรา - ตัวละครจากเรื่องวิคเตอร์และวาเลนติโน่
วิกเตอร์ แฟรงเกนสไตน์ - ตัวละครจากเรื่องแฟรงเกนสไตน์
วิกเตอร์ สโตน - ตัวละครจากในดีซีคอมิกส์
วิกเตอร์ ฟรีส - ตัวละครจากในดีซีคอมิกส์
วิกเตอร์ เชดด์ - ตัวละครจากในมาร์เวลคอมิกส์
วิคเตอร์ วอน ดูม - ตัวละครจากในมาร์เวลคอมิกส์
วิคเตอร์ ครีด - ตัวละครจากในมาร์เวลคอมิกส์
วิคเตอร์ นีกีฟอรอฟ - ตัวละครจากเรื่องยูริ!!! on ICE
ดูเพิ่ม

วิกเตอร์ เอ็มมานูเอล
คอนสแตนติน (แก้ความกำกวม)
สี่แผ่นดิน เดอะมิวสิคัล

สำหรับละครโทรทัศน์และนวนิยาย ดูที่ สี่แผ่นดิน
| สี่แผ่นดิน เดอะมิวสิคัล |
| --- | --- |
กำกับ: ถกลเกียรติ วีรวรรณ
บทภาพยนตร์: ชยากร สุทินศักดิ์ พิมพ์มาดา พัฒนอลงกรณ์ วรรณถวิล สุขน้อย พิมสิรินทร์ พงษ์วานิชสุข พฤกษ์ เอมะรุจิ
สร้างจาก: บทประพันธ์เรื่อง สี่แผ่นดิน ของ หม่อมราชวงศ์คึกฤทธิ์ ปราโมช
อำนวยการสร้าง: ถกลเกียรติ วีรวรรณ
นักแสดงนำ: สินจัย เปล่งพานิช นภัทร อินทร์ใจเอื้อ เกรียงไกร อุณหะนันทน์ รัดเกล้า อามระดิษ อาณัตพล ศิริชุมแสง ตี๋ ดอกสะเดา
ดนตรีประกอบ: สราวุธ เลิศปัญญานุช
บริษัทผู้สร้าง: ซีเนริโอ แสดงที่ :  เมืองไทยรัชดาลัย เธียเตอร์ 
วันฉาย: พ.ศ. 2554: 30 พฤศจิกายน พ.ศ. 2554  ถึง 24 มีนาคม พ.ศ. 2555 พ.ศ. 2557: 17 กรกฎาคม ถึง 13 กันยายน พ.ศ. 2560: 8 สิงหาคม ถึง 10 ธันวาคม (พักการแสดงตั้งแต่วันที่ 9 ตุลาคม - 10 พฤศจิกายน เพื่อถวายความอาลัย และงานพระราชพิธีถวายพระเพลิงพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร)
สี่แผ่นดิน เดอะมิวสิคัล เป็นละครเวทีความยาว 2 องก์ โดยซีเนริโอ ดัดแปลงจากบทประพันธ์เรื่องสี่แผ่นดิน ของ ฯพณฯ ศาสตราจารย์พิเศษ พลตรี หม่อมราชวงศ์คึกฤทธิ์ ปราโมช นายกรัฐมนตรีคนที่ 13 ของราชอาณาจักรไทย และ ศิลปินแห่งชาติ สาขาวรรณศิลป์ ประจำปีพุทธศักราช 2528 จัดแสดงที่เมืองไทยรัชดาลัย เธียเตอร์ ภายในศูนย์การค้าเอสพละนาด รัชดาภิเษก ถนนรัชดาภิเษก แขวงดินแดง เขตดินแดง กรุงเทพมหานคร ในช่วงปลายปี พ.ศ. 2554 เพื่อเป็นการเฉลิมฉลอง 100 ปี ชาตกาลของหม่อมราชวงศ์คึกฤทธิ์ ปราโมช และเป็นส่วนหนึ่งของผลงานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 กำกับการแสดงโดย ถกลเกียรติ วีรวรรณ
รอบการจัดแสดง เดิมกำหนดไว้ทั้งสิ้น 67 รอบ ตั้งแต่วันที่ 19 ตุลาคม พ.ศ. 2554 ถึง 13 พฤศจิกายน พ.ศ. 2554 แต่เนื่องจากสถานการณ์อุทกภัยในประเทศไทย พ.ศ. 2554 ทำให้ต้องเลื่อนการแสดงจากเป็นตั้งแต่วันที่ 30 พฤศจิกายน พ.ศ. 2554 ถึง 12 กุมภาพันธ์ พ.ศ. 2555 โดยมีรอบพิเศษงานกาลาแชริตี สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทรงเป็นประธานในการทอดพระเนตร เมื่อวันที่ 10 มกราคม พ.ศ. 2555
หลังจากได้รับการตอบรับอย่างสูงในด้านยอดผู้ชม ทางทีมงานจึงได้มีการตัดสินใจเพิ่มรอบการแสดงจนครบ 100 รอบ ให้ตรงกับ 100 ปี ชาตกาลของหม่อมราชวงศ์คึกฤทธิ์ ปราโมช โดยรอบสุดท้ายมีขึ้นในวันที่ 24 มีนาคม พ.ศ. 2555 ถือว่าเป็นละครเวทีที่มีการแสดงต่อเนื่องด้วยจำนวนรอบมากที่สุดที่ซีเนริโอเคยสร้างมา
ในปี พ.ศ. 2557 ซีเนริโอได้นำละครเรื่องนี้กลับมาจัดแสดงอีกครั้งที่เดิม เพื่อให้เข้ากับสถานการณ์บ้านเมือง พร้อมเปลี่ยนนักแสดงใหม่เพื่อต้องการความแปลกใหม่ เปิดแสดงระหว่างวันที่ 17 กรกฎาคม ถึง 13 กันยายน พ.ศ. 2557 รวม 50 รอบ
ในปี พ.ศ. 2560 ซีเนริโอได้นำละครเรื่องนี้กลับมาแสดงอีกครั้งที่เดิม โดยตีความใหม่เพิ่มในฉากแรกและฉากสุดท้ายให้เชื่อมโยงกับเหตุการณ์การสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เริ่มแสดงเมื่อวันที่ 8 สิงหาคม ถึง 10 ธันวาคม 2560 รวม 63 รอบ โดยไม่รวมรอบกาล่า (พักการแสดงตั้งแต่วันที่ 9 ตุลาคม - 10 พฤศจิกายน 2560 เพื่อแสดงความความอาลัยในช่วงพระราชพิธีถวายพระเพลิงพระบรมศพของพระองค์)
ในการนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ (พระราชอิสริยยศในขณะนั้น) เสด็จแทนพระองค์ทอดพระเนตรละครเวที "สี่แผ่นดิน เดอะมิวสิคัล" รอบปฐมทัศน์ เมื่อวันที่ 8 สิงหาคม 2560
นักแสดง

สินจัย เปล่งพานิช  รับบท พลอย (วัยผู้ใหญ่-วัยชรา)
พิมดาว พานิชสมัย รับบท พลอย (วัยรุ่น) (2554)
เบญจณัฏฐ์ อักษรนันทน์  รับบท พลอย (วัยรุ่น) (2557,2562)
อมรภัทร เสริมทรัพย์  รับบท พลอย (วัยรุ่น) (2560)
ณัฐนิช รัตนเสรีเกียรติ รับบท พลอย (วัยเด็ก)(2554)
ภัทราวดี สุขโขทัย, กุลรภัส พัฒนบำรุงรส  รับบท พลอย (วัยเด็ก)(2557)
นารารัศมิ์ พุ่มสุโขรักษ์,กัลยวรรธน์ สินรัตนภักดีกุล  รับบท พลอย (วัยเด็ก)(2560)
นภัทร อินทร์ใจเอื้อ รับบท คุณเปรม (วัยรุ่น)
เกรียงไกร อุณหะนันทน์ รับบท คุณเปรม (ผู้ใหญ่)
รัดเกล้า อามระดิษ รับบท ช้อย (ผู้ใหญ่)
ดวงธิดา เลี้ยงสกุล รับบท ช้อย  (วัยรุ่น)
จิรปรียา มาช่วย รับบท ช้อย (วัยรุ่น)(2560)
ปวรดา วีรวรรณ,พาขวัญ พงษ์เสนา  รับบท ช้อย (วัยเด็ก)(2560)
อาณัตพล ศิริชุมแสง  รับบท  อ้น
ยุทธนา เปื้องกลาง รับบท อั้น(2554)
ศรัณยู วินัยพานิช รับบท  อั้น (2557, 2560)
ณัฏฐ์ ทิวไผ่งาม รับบท อั้น  (2560)(แสดงแทนศรัณยู วินัยพานิช รอบวันที่ 11/12/17/18/24/25 พฤศจิกายน 1/2/5/9 ธันวาคม รอบ 19:30 น. และ 10 ธันวาคม รอบ 13:30 น.)
อัศรัญ มะ รับบท อั้น(2562)
ภัทรกร ลันโทมรัตนะ,ภูผา อัศวหฤทัย รับบท อั้น (วัยเด็ก) (2560)
สิงหรัตน์ จันทร์ภักดี รับบท อ๊อด (2554)
อาเมน โสตถิพันธุ์ คำลือชา  รับบท  อ๊อด(2557)
ธนนท์ จำเริญ รับบท อ๊อด(2560)
กัณฑ์ จันทรารักษ์,ตะวัน พุทธรักษารับบท อ๊อด (วัยเด็ก)(2560)
ตี๋ ดอกสะเดา รับบท พ่อเพิ่ม
กานดา วิทยานุภาพยืนยง รับบท ประไพ(2554)
ชนนัยน์ สุขวัจน์ รับบท ประไพ(2557)
ปฐพร สุภชาวิวิธ  รับบท ประไพ(2560)
กรณิศ เล้าสุบินประเสริฐ,กัลยวรรธ สินรัตนภักดีกุล,มธิชา ตันติยานนท์ รับบท ประไพ (วัยเด็ก)(2557)
จิตณิตา เต็มอุดมภาค,ณฐมน อรุณประสบสุข,ภคมน ตันติยานนท์,ชมพูพันธุ์ทิพย์ เต็มธนมงคล  รับบท ประไพ (วัยเด็ก)(2560)
เลอวิทย์  สังข์สิทธิ์ รับบท เสวี
ตวงทิพย์ ณ นคร รับบท แม่แช่ม(2554)
ภาวิดา มอริจจิ  รับบท แม่แช่ม(2557, 2560)
กฤศกร ลักษณประณัย รับบท เสด็จ
พัฒน์ชนก เอี่ยมสะอาด รับบท เสด็จ (2557)
ชลเลขา ละงู รับบท คุณอุ่น
มนสิชา มงคลนารา  รับบท คุณอุ่น(2560)
พัฒน์ชนก เอี่ยมสะอาด รับบท ยายพิศ
สุปรียา พุทธน รับบท ยายพิศ (2560)
เปมิศา วภักดิ์เพชร  รับบท  โขลน
นวพรรณ ชื่นประดิษฐ์ รับบท ลูซิลล์(2554)
ภาวิดา มอริจจิ  รับบท  ลูซิลล์(2557)
ธันยธร ไทยเจริญ  รับบท ลูซิลล์(2560)
เจษฎา ด่านปาน รับบท ชายน้อย
ภานุรุจ พงษ์พิทักษ์กุล รับบท ชายน้อย(2560)
สุดาพิมพ์ โพธิภักดิ รับบท  คุณสาย
ภานุวัตร ถวิลจินดารัตน์  รับบท  นายทหาร
เก่ง จริยศาสตร์  รับบท  โฆษก
อริญากร บวรวิศรุติ  รับบท  ยายเทียบ
สุปรียา พุทธน รับบท บ่าว
เทพธนะ ปาลกะวงศ์ ณ อยุธยา รับบท นักการเมือง
ทีมงานเบื้องหลัง

ดนตรีประกอบการแสดง ประพันธ์โดย สราวุธ เลิศปัญญานุช คำร้องโดย วิเชียร ตันติพิมลพันธ์ บทละครโดย ชยากร สุทินศักดิ์, พิมพ์มาดา พัฒนอลงกรณ์, วรรณถวิล สุขน้อย, พิมสิรินทร์ พงษ์วานิชสุข และ พฤกษ์ เอมะรุจิ  มีเพลงเอกของการแสดง คือเพลง ในหลวงของแผ่นดิน ขับร้องโดย ณัฐนิช  รัตนเสรีเกียรติ (พลอย วัยเด็ก)
รายชื่อเพลง > องก์1

1.บทนำ
2.บ้านของฉัน
3.วังหลวง
4.ถึงคราวต้องจาก
5.วันที่ไร้แม่
6.ชาววัง
7.ใต่ร่มพระบารมี
8.ในหลวงของแผ่นดิน
9.แม่ช่างหอม
10.ขนมจีนแห่งบางปะอิน
11.พลอย
12.สายธารชีวิต
12.1 ฝากใจ (2560 โดยตัดเพลง "สายธารชีวิต" ให้เหลือเพียงส่วนของเสด็จสั่งสอนพลอย)
13.พลอย (Reprise)
14.อาจเคยเป็นคนไม่ดี
15.ดาวหางมาเยือน
16.สราญรมย์
17.ภาพ
18.คนรุ่นใหม่
19.สายธารที่ต่างกัน
รายชื่อเพลง > องก์ 2

1.Congratulations (ปี 2557 เปลี่ยนเป็นเพลง "มากมาย")
2.ผิดหวัง
3.ปฏิญาณ
4.อาจเคยเป็นคนไม่ดี (Reprise)
5.ภาพ (Reprise)
6.แตกแยก
7.ฉันจะอยู่เคียงข้างเธอ
8.ผิดคำสาบาน
9.แผ่นดินลุกเป็นไฟ
10.ต้องทำทุกสิ่ง
11.แม่จ๋า...อย่าร้องไห้
12.เลือกใครหนอ
13.รอดไหม
14.แผ่นดินร้อน
15.พวกขายชาติ
16.บ้านของความทรงจำ
17.บ้านของฉัน (Reprise)
18.ฉันจะอยู่เคียงข้างเธอ (Reprise)
19.แสงที่เธอศรัทธา
20.ความหวังคืนมายังแผ่นดิน
21.บทสรุป
ตัวละครที่ถูกตัดออก

คุณเชย...พี่สาวต่างแม่ของพลอย
คุณชิด...พี่ชายต่างแม่ของพลอย
พระยาพิพิธ...พ่อของพลอย
พี่เนื่อง...พี่ชายของช้อย  รักแรกของพลอย
หลวงนพ,แม่ชั้น...พ่อแม่ของช้อย
คุณนุ้ย,คุณเนี่ยน...อาคุณเปรม
สมบุญ...เมียพี่เนื่อง
สมใจ...เมียใหม่ตาอั้น
คุณพระสรรค์...เพื่อนคุณเปรม
หลวงโอสถ...สามีคุณเชย
หวาน...น้องแม่พลอย
พ่อฉิม...ผัวใหม่แม่แช่ม
เหตุการณ์ที่ถูกตัดออก

ฉากโกนจุกของพลอยกับช้อย
ฉากช้อยปะทะคารมกับคุณสาย
ฉากอ้นบวช
ฉากที่เกี่ยวเนื่องกับคุณเชย
ดูเพิ่ม

สี่แผ่นดิน
มาลินี อินฉัตร

| มาลินี อินฉัตรป> ช., ป.ม..ข้อมูลส่วนบุคคล |
| --- | --- |
เกิด: 19 เมษายน พ.ศ. 2502 (65 ปี) อำเภอปรางค์กู่ จังหวัดศรีสะเกษ ประเทศไทย
พรรคการเมือง: ชาติพัฒนา (2543–2547)   ไทยรักไทย (2547–2549)   รวมใจไทยชาติพัฒนา (2550–2552)   เพื่อไทย (2552–2561, 2564–ปัจจุบัน)   เพื่อชาติ (2561–2564)

มาลินี อินฉัตร (เกิด 19 เมษายน พ.ศ. 2502) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตสมาชิกสภาผู้แทนราษฎรจังหวัดศรีสะเกษ สังกัดพรรคไทยรักไทย
ประวัติ

มาลินี อินฉัตร เกิดเมื่อวันที่ 19 เมษายน พ.ศ. 2502 เป็นชาวอำเภอปรางค์กู่ จังหวัดศรีสะเกษ เป็นบุตรสาวของนายจำลอง กับนางสุนีย์ อินฉัตร อดีตสมาชิกวุฒิสภา จังหวัดศรีสะเกษ สำเร็จการศึกษาระดับปริญญาตรี สาขานิติศาสตร์ และปริญญาโท สาขาศิลปศาสตร์ จากมหาวิทยาลัยรามคำแหง
การทำงาน

มาลินี อินฉัตร เป็นนักการเมืองท้องถิ่น เคยได้รับแต่งตั้งรองนายกองค์การบริหารส่วนจังหวัดศรีสะเกษ เข้าสู่สนามเลือกตั้งระดับชาติในการเลือกตั้ง พ.ศ. 2544 สังกัดพรรคชาติพัฒนา แต่แพ้ให้กับร้อยโท กุเทพ ใสกระจ่าง ก่อนจะได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ ในการเลือกตั้ง พ.ศ. 2548 ในสังกัดพรรคไทยรักไทย ต่อมาในการเลือกตั้ง พ.ศ. 2550 ได้ย้ายมาลงสมัครรับเลือกตั้งในสังกัดพรรครวมใจไทยชาติพัฒนา แต่ไม่ได้รับเลือกตั้ง โดยแพ้ให้กับร้อยโทกุเทพ ใสกระจ่าง อีกครั้ง ต่อมาได้มีการเลือกตั้งซ่อมแทน ร.ท.กุเทพ ในเดือนมกราคม พ.ศ. 2552 แต่นางสาวมาลินีก็ไม่ได้รับเลือกตั้ง โดยแพ้ให้กับนางสาวจิรวดี จึงวรานนท์ จากพรรคประชาราช จากนั้นในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 71 สังกัดพรรคเพื่อไทย แต่ก็ไม่ได้รับเลือกตั้ง
ในปี พ.ศ. 2554 ได้รับแต่งตั้งเป็นผู้ช่วยรัฐมนตรี กระทรวงการพัฒนาสังคมและความมั่นคงของมนุษย์ และได้รับแต่งตั้งเป็นสมาชิกสภาผู้แทนราษฎร แบบบัญชีรายชื่อ (เลื่อนแทนนายยงยุทธ วิชัยดิษฐ) ในเดือนตุลาคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 102
ในปี 2562 เธอลงสมัครรับเลือกตั้ง ส.ส.แบบบัญชีรายชื่อ พรรคเพื่อชาติ แต่ไม่ได้รับเลือกตั้ง และกลับมาสังกัดพรรคเพื่อไทยอีกครั้งในปี 2564 และวางตัววิลดา อินฉัตร ลงสมัครสมาชิกสภาผู้แทนราษฎรแทน
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
คณะพยาบาลศาสตร์ มหาวิทยาลัยเชียงใหม่

| --- | --- |
Faculty of Nursing, Chiang Mai University

ชื่อเดิม: ภาควิชาพยาบาลผดุงครรภ์และอนามัย คณะแพทยศาสตร์ มหาวิทยาลัยเชียงใหม่
สถาปนา: 15 สิงหาคม พ.ศ. 2515 (52 ปี)
สังกัดการศึกษา: มหาวิทยาลัยเชียงใหม่
คณบดี: ผู้ช่วยศาสตราจารย์สุภารัตน์ วังศรีคูณ
ที่อยู่: 110 ถนนอินทวโรรส ตำบลศรีภูมิ อำเภอเมืองเชียงใหม่ จังหวัดเชียงใหม่ 50200
สี:   สีแสด
มาสคอต: ตะเกียงของฟอเรนซ์ ไนติงเกล
เว็บไซต์: www.nurse.cmu.ac.th
คณะพยาบาลศาสตร์ มหาวิทยาลัยเชียงใหม่ (อังกฤษ: Faculty of Nursing, Chiang Mai University) เป็นสถาบันการศึกษาพยาบาลศาสตร์ในสังกัดของมหาวิทยาลัยเชียงใหม่ ตั้งอยู่บริเวณเดียวกับโรงพยาบาลมหาราชนครเชียงใหม่ คณะแพทยศาสตร์ มหาวิทยาลัยเชียงใหม่ คณะเทคนิคการแพทย์ มหาวิทยาลัยเชียงใหม่ และสถาบันวิจัยวิทยาศาสตร์สุขภาพ มหาวิทยาลัยเชียงใหม่ โดยคณะพยาบาลศาสตร์ได้จัดการเรียนการสอนในหลักสูตรระดับประกาศนียบัตร ระดับปริญญาตรี ระดับปริญญาโท และระดับปริญญาเอก ทั้งในหลักสูตรภาษาไทย(Regular programs) และหลักสูตรนานาชาติ(International programs)
คณะพยาบาลศาสตร์ มหาวิทยาลัยเชียงใหม่ ได้รับรางวัลการบริหารสู่ความเป็นเลิศ (Thailand Quality Class) ประจำปี 2562 และปี 2565 จากการประเมินคุณภาพตามเกณฑ์รางวัลคุณภาพแห่งชาติในแผนยุทธศาสตร์การเพิ่มผลผลิตของประเทศ ซึ่งเป็นส่วนหนึ่งของแผนพัฒนาเศรษฐกิจ และสังคมแห่งชาติ ฉบับที่ 9 โดยมีสถาบันเพิ่มผลผลิตแห่งชาติเป็นหน่วยงานหลักในการประสานความร่วมมือกับหน่วยงานต่างๆ ทั้งภาครัฐและเอกชน เพื่อเผยแพร่ สนับสนุน และผลักดันให้องค์กรต่างๆ ทั้งภาคการผลิตและการบริการนำเกณฑ์รางวัลคุณภาพแห่งชาติไปพัฒนาขีดความสามารถด้านการบริหารจัดการ องค์กรที่มีวิธีปฏิบัติและผลการดำเนินการในระดับมาตรฐานโลกจะได้รับการประกาศเกียรติคุณด้วยรางวัลคุณภาพแห่งชาติ และองค์กรที่ได้รับรางวัลจะนำเสนอวิธีปฏิบัติที่นำองค์กรของตนไปสู่ความสำเร็จเพื่อเป็นแบบอย่างให้องค์กรอื่นๆ นำไปประยุกต์เพื่อให้ประสบผลสำเร็จเช่นเดียวกัน ซึ่งรางวัลคุณภาพแห่งชาติถือเป็นรางวัลระดับโลก (World Class) เนื่องจากมีพื้นฐานทางด้านเทคนิคและกระบวนการตัดสินรางวัลเช่นเดียวกับรางวัลคุณภาพแห่งชาติของประเทศสหรัฐอเมริกา หรือ The Malcolm Baldrige National Quality Award (MBNQA)
ประวัติความเป็นมา

คณะพยาบาลศาสตร์ มหาวิทยาลัยเชียงใหม่ มีประวัติความเป็นมายาวนานนับตั้งแต่รัฐบาลมีดำริให้ก่อตั้ง"โรงเรียนแพทย์"ขึ้นในส่วนภูมิภาคในปีพ.ศ. 2499 คณะรัฐมนตรีในขณะนั้นได้มีมติให้สร้างโรงเรียนแพทย์แห่งที่สาม(ถัดจากคณะแพทยศาสตร์ศิริราชพยาบาล และคณะแพทยศาสตร์โรงพยาบาลจุฬาลงกรณ์)ขึ้นในส่วนภูมิภาค โดยได้เลือกให้จัดตั้งโณงเรียนแพทย์แห่งใหม่นี้ขึ้นที่จังหวัดเชียงใหม่ และให้อนู่ในสังกัดของมหาวิทยาลัยแพทยศาสตร์และการสาธารณสุข(ต่อมาเปลี่ยนชื่อเป็น มหาวิทยาลัยมหิดล) ในขณะนั้นเองมหาวิทยาลัยแพทยศาสตร์ได้เสนอให้จัดตั้ง“โรงเรียนพยาบาลผดุงครรภ์และอนามัย” ขึ้นพร้อมกัน และได้จัดเตรียมบุคคลากรทางด้านวิชาการด้วยการรับสมัครพยาบาลทั่วไปเพื่อสอบคัดเลือกไปศึกษาต่อในประเทศสหรัฐอเมริกาด้วยทุนจากองค์การบริหารวิเทศกิจของสหรัฐอเมริกา (United States Organization Mission; USOM)
ปี พ.ศ. 2502 ได้มีพระราชกฤษฎีกาจัดตั้งคณะแพทยศาสตร์เชียงใหม่ ในมหาวิทยาลัยแพทยศาสตร์ และให้โรงเรียนพยาบาลผดุงครรภ์และอนามัยเป็นแผนกวิชาด้านการพยาบาลเรียกชื่อว่า “แผนกพยาบาลผดุงครรภ์และอนามัย” เริ่มต้นเปิดสอนหลักสูตรประกาศนียบัตรผู้ช่วยพยาบาล ในปี พ.ศ. 2503 หลักสูตรอนุปริญญาพยาบาลและอนามัยในปี พ.ศ. 2504 และหลักสูตรประกาศนียบัตรผดุงครรภ์ ในปี พ.ศ. 2507
เมื่อรัฐบาลได้ก่อตั้งมหาวิทยาลัยเชียงใหม่ขึ้นในปีพ.ศ. 2508 คณะแพทยศาสตร์โรงพยาบาลนครเชียงใหม่ได้ถูกโอนย้ายจากสังกัดของมหาวิทยาลัยแพทยศาสตร์ให้มาอยู่ในสังกัดของมหาวิทยาลัยเชียงใหม่ และได้เปลี่ยนชื่อเป็นคณะแพทยศาสตร์ มหาวิทยาลัยเชียงใหม่ แผนกวิชาการพยาบาลผดุงครรภ์และอนามัยจึงเปลี่ยนสถานะเป็นแผนกวิชาหนึ่งของคณะแพทยศาสตร์ มหาวิทยาลัยเชียงใหม่ และหลังจากนั้นในปีพ.ศ. 2509 แผนกวิชาการพยาบาลผดุงครรภ์และอนามัยได้เปิดสอนในระดับปริญญตรี วิทยาศาสตร์บัณฑิต(การพยาบาล) ในปีพ.ศ. 2511 แผนกวิชาพยาบาลผดุงครรภ์และอนามัยได้เปลี่ยนชื่อเป็นภาควิชาพยาบาลผดุงครรภ์และอนามัย คณะแพทยศาสตร์ มหาวิทยาลัยเชียงใหม่
พ.ศ. 2514 มหาวิทยาลัยเชียงใหม่ มีมติให้ภาควิชาต่างๆ ที่กำลังดำเนินการจัดตั้งเป็นคณะ ดำเนินงานในฐานะโครงการจัดตั้งคณะ เพื่อให้มีความคล่องตัวขึ้นมากกว่าเมื่อเป็นภาควิชา ภาควิชาพยาบาลฯ จึงมีชื่อว่า “โครงการจัดตั้งคณะพยาบาลศาสตร์” ไปด้วย (คำสั่งมหาวิทยาลัย ที่ 462/2514 ลงวันที่ 22 กรกฎาคม 2514) และในวันที่ 15 สิงหาคม พ.ศ. 2515 คณะกรรมการบริหารสภาการศึกษาแห่งชาติมีมติอนุมัติให้จัดตั้งเป็นคณะพยาบาลศาสตร์ มหาวิทยาลัยเชียงใหม่ จึงได้ถือเอาวันที่ 15 สิงหาคม 2515 เป็นวันสถาปนาคณะพยาบาลศาสตร์ มหาวิทยาลัยเชียงใหม่
ในปี พ.ศ. 2551 มหาวิทยาลัยเชียงใหม่ได้แยกตัวออกจากส่วนราชการเป็นมหาวิทยาลัยในกำกับของรัฐบาล จึงทำให้คณะพยาบาลศาสตร์ มหาวิทยาลัยเชียงใหม่เปลี่ยนสภาพจากส่วนงานราชการเป็นส่วนงานในกำกับของรัฐบาล
อันดับโลก

การจัดอันดับของ QS world university ranking by subject
ผลการจัดอันดับ ประจำปี 2023
คณะพยาบาลศาสตร์ มหาวิทยาลัยเชียงใหม่ ได้รับการจัดอันดับให้เป็นอันดับที่ 1 ของประเทศไทย และอันดับที่ 101-151  ของโลก
- สาขา Nursing
หลักสูตร

| หลักสูตรที่เปิดสอนในคณะพยาบาลศาสตร์ มหาวิทยาลัยเชียงใหม่ |
| --- | --- | --- |

ระดับปริญญาบัณฑิต
| ระดับปริญญาบัณฑิต | ระดับปริญญามหาบัณฑิต | ระดับปริญญาดุษฎีบัณฑิต |
|  หลักสูตรพยาบาลศาสตร์บัณฑิต (พย.บ.) สาขาวิชาพยาบาลศาสตร์ หลักสูตรพยาบาลศาสตร์บัณฑิต (หลักสูตรนานาชาติ) สาขาวิชาพยาบาลศาสตร์ |  หลักสูตรพยาบาลศาสตรมหาบัณฑิต (พย.ม.)   สาขาวิชาการพยาบาลเด็ก  สาขาวิชาการพยาบาลจิตเวชและสุขภาพจิต  สาขาวิชาการพยาบาลผู้สูงอายุ  สาขาวิชาการบริหรการพยาบาล  สาขาวิชาการพยาบาลผู้ใหญ่และผู้สูงอายุ  สาขาวิชาการพยาบาลอาชีวอนามัย  สาขาวิชาการพยาบาลผู้ป่วยโรคติดเชื้อและการควบคุมการติดเชื้อ  สาขาวิชาการผดุงครรภ์  สาขาวิชาการพยาบาลเวชปฏิบัติชุมชน หลักสูตรพยาบาลศาสตรมหาบัณฑิต (นานาชาติ)   สาขาวิชาพยาบาลศาสตร์ จำนวน 3 แขนงวิชา |  หลักสูตรปรัชญาดุษฏีบัณฑิต (ปร.ด.) สาขาวิชาพยาบาลศาสตร์ (หลักสูตรปกติ)  สาขาวิชาพยาบาลศาสตร์ (หลักสูตรนานาชาติ) |

| หลักสูตรอื่นๆ> หลักสูตรประกาศนียบัตรบัณฑิต | หลักสูตรอื่นๆ> หลักสูตรเฉพาะทาง |
| --- | --- |
 หลักสูตรประกาศนียบัตรผู้ช่วยพยาบาล:  หลักสูตรการพยาบาลเฉพาะทาง สาขาการพยาบาลผู้ป่วยโรคติดเชื้อและการควบคุมการติดเชื้อ  สาขาเวชปฏิบัติทั่วไป  สาขาการพยาบาลอาชีวอนามัยและสิ่งแวดล้อม  สาขาบริหารการพยาบาล  สาขาการพยาบาลเวชปฏิบัติทางตา  สาขาการพยาบาลผู้ป่วยมะเร็ง  สาขาการพยาบาลผู้สูงอายุ
หน่วยงานและภาควิชา

ในปัจจุบัน คณะพยาบาลศาสตร์ มหาวิทยาลัยเชียงใหม่ได้แบ่งส่วนงานออกเป็น 4 ส่วนงานหลัก ได้แก่
สำนักงานคณะพยาบาลศาสตร์
- งานการเงิน การคลัง และพัสดุ
- งานนโยบายและแผน และการประกันคุณภาพการศึกษา
- งานบริการการศึกษาและพัฒนาคุณภาพนักศึกษา
- งานบริหารงานวิจัย บริการวิชาการ และวิเทศสัมพันธ์
- งานบริการทั่วไป
สำนักวิชาพยาบาลศาสตร์ แบ่งออกเป็น 8 กลุ่มวิชา ได้แก่
- กลุ่มวิชาการพยาบาลศัลยศาสตร์
- กลุ่มวิชาการพยาบาลสาธารณสุข
- กลุ่มวิชาการพยาบาลกุมารเวชศาสตร์
- กลุ่มวิชาการพยาบาลจิตเวชและสุขภาพจิต
- กลุ่มวิชาการพยาบาลพื้นฐาน
- กลุ่มวิชาการพยาบาลสูติศาสตร์และนรีเวชวิทยา
- กลุ่มวิชาการพยาบาลอายุรศาสตร์
- กลุ่มวิชาบริหารการพยาบาล
ศูนย์ความเป็นเลิศทางการพยาบาล
- ศูนย์พัฒนาคุณภาพการศึกษาพยาบาลและนวัตกรรม (Center for Quality Development in Nursing Education and Innovation: CNEI)
- ศูนย์วิจัยทางการผดุงครรภ์  (Midwifery Research Center: MRC)
- ศูนย์พัฒนาระบบสุขภาพชุมชน(Center of Community Health System Development: CCSD )
- ศูนย์สร้างเสริมสุขภาพ อาชีวอนามัยและความปลอดภัยในคนทำงานภาคเหนือ (The Center for Occupational Health and Safety for Workers in the Northern Region: COHSN)
- ศูนย์การดูแลทางสุขภาพจิต (Center for Mental Health and Psychiatric Care: MHCC)
- ศูนย์นโยบายและผลลัพธ์ทางการพยาบาล (Nursing Policy and Outcome Center: NPOC)
- ศูนย์วิจัยและนวัตกรรมด้านการดูแลผู้สูงอายุ (Center for Research and Innovation in Elderly Care: CRIEC )
- ศูนย์พัฒนางานวิจัยด้านสุขภาพทางเพศและอนามัยเจริญพันธุ์ (Center for Developing Research on Sexual and     Reproductive Health: SH-RH )
- ศูนย์พัฒนาระบบและกลไกการดูแลเด็กและวัยรุ่น (Center of system and mechanism development for children       and adolescents care: CdCaC )
ศูนย์บริการพยาบาล
- หอพักนักศึกษาในกำกับ คณะพยาบาลศาสตร์ มหาวิทยาลัยเชียงใหม่
- หลักสูตรอบรมระยะสั้นและระยะยาว
ทำเนียบคณบดี

| 0 | 1 | 2 |
| --- | --- | --- |
ทำเนียบคณบดีคณะพยาบาลศาสตร์ มหาวิทยาลัยเชียงใหม่
|  รายนามคณบดี |  ระยะเวลาในการดำรงตำแหน่ง |  |
| รองศาสตราจารย์ ดร.วิเชียร ทวีลาภ | พ.ศ. 2502 - 2507 (หัวหน้าแผนกวิชาพยาบาลฯ) |  |
| รองศาสตราจารย์ ดร.วิเชียร ทวีลาภ | พ.ศ. 2507 - 2515 (หัวหน้าภาควิชาพยาบาลฯ) |  |
| รองศาสตราจารย์ เปรียบ กูรมะโรหิต | พ.ศ. 2515 - 2521 |  |
| ศาสตราจารย์ สมจิตต์  ภาติกร | พ.ศ. 2521 - 2529 |  |
| ศาสตราจารย์เกียรติคุณ ดร.วิจิตร ศรีสุพรรณ | พ.ศ. 2529 - 2536 |  |
| รองศาสตราจารย์ วิลาวัณย์ เสนารัตน์ | พ.ศ. 2536 - 2544 |  |
| ศาสตราจารย์ ดร.วิภาดา คุณาวิกติกุล | พ.ศ. 2544 - 2551 |  |
| รองศาสตราจารย์  ดร.ธนารักษ์ สุวรรณประพิศ | พ.ศ. 2551 - 2555 |  |
| ศาสตราจารย์ (เชี่ยวชาญพิเศษ) ดร.วิภาดา คุณาวิกติกุล | พ.ศ. 2555 - 2563 |  |
| ผู้ช่วยศาสตราจารย์ ดร.ธานี แก้วธรรมานุกูล | พ.ศ. 2563 - 2567 |  |
| ผู้ช่วยศาสตราจารย์ ดร. สุภารัตน์ วังศรีคูณ | พ.ศ. 2567 - ปัจจุบัน |  |
สถานที่ภายในคณะพยาบาลศาสตร์ มหาวิทยาลัยเชียงใหม่ > อาคาร 1 คณะพยาบาลศาสตร์ (N1)

เป็นอาคารสูง 6 ชั้น อยู่บริเวณติดกับถนนสุเทพและหอผู้ป่วยฟื้นฟู และอาคารศรีพัฒน์ โรงพยาบาลมหาราชนครเชียงใหม่ ภายในอาคารประกอบไปด้วยห้องประชุม ห้องบรรยาย สำนักงานกลุ่มวิชาต่างๆ และสำนักงานสมาคมพยาบาลแห่งประเทศไทย สาขาภาคเหนือ
สถานที่ภายในคณะพยาบาลศาสตร์ มหาวิทยาลัยเชียงใหม่ > อาคาร 2 คณะพยาบาลศาสตร์ (N2)

เป็นอาคารสูง 6 ชั้น ภายในอาคารประกอบไปด้วยพิพิธพันธ์ประวัติคณะพยาบาลศาสตร์ มหาวิทยาลัยเชียงใหม่ มูลนิธิพยาบาลศาสตร์ มหาวิทยาลัยเชียงใหม่ ร้านกาแฟ ห้องสมุดคณะพยาบาลศาสตร์ ศูนย์ ITSC ห้องประชุมวิจิตร ศรีสุพรรณ ห้องบรรยายศตวรรษที่21 และห้องฝึกปฏิบัติการพยาบาลสำหรับการเรียนการสอนในรายวิชาปฏิบัติการ
สถานที่ภายในคณะพยาบาลศาสตร์ มหาวิทยาลัยเชียงใหม่ > อาคาร 3 คณะพยาบาลศาสตร์ (N3) หรือ อาคารเทพกวี

เป็นอาคารสูง 6 ชั้น อยู่บริเวณเดียวกับอาคาร1 และอาคารNT ภายในประกอบไปด้วยห้องบรรยาย สมาคมศิษย์เก่าคณะพยาบาลศาสตร์ และสำนักงานกลุ่มวิชาต่างๆของคณะ
สถานที่ภายในคณะพยาบาลศาสตร์ มหาวิทยาลัยเชียงใหม่ > อาคาร 4 คณะพยาบาลศาสตร์ (N4)

เป็นอาคารสูง 5 ชั้น ภายในอาคารประกอบไปด้วยสำนักงานคณบดี คณะพยาบาลศาสตร์ สำนักงานศูนย์บริการพยาบาล สำนักงานศูนย์ความเป็นเลิศทางการพยาบาล ห้องปฏิบัติการคอมพิวเตอร์ ห้องประชุม ห้องบรรยายกลุ่มเล็ก ลานกิจกรรม และลานจอดรถสำหรับบุคคลากร
สถานที่ภายในคณะพยาบาลศาสตร์ มหาวิทยาลัยเชียงใหม่ > อาคารเรียนรวมคณะพยาบาลศาสตร์-เทคนิคการแพทย์ (NT)

เป็นอาคารสูง 5 ชั้น อยู่บริเวณเดียวกันกับอาคาร1 และอาคาร3 และใกล้กับอาคารสงฆ์อาพาตและหอผู้ป่วยฟื้นฟู มีทางเดินยกระดับเชื่อมกับอาคาร1 อาคาร3 และอาคารเรียนของคณะเทคนิคการแพทย์ และภายในอาคารประกอบไปด้วยห้องบรรยาย สโมสรนักศึกษาคณะเทคนิคการแพทย์ และสำนักงานกลุ่มวิชาการพยาบาลสาธารณสุข
สถานที่ภายในคณะพยาบาลศาสตร์ มหาวิทยาลัยเชียงใหม่ > หอพักนักศึกษาพยาบาล 1

หอพักนักศึกษาพยาบาล 1 เป็นอาคารหอพักนักศึกษา 4 ชั้น เปิดให้สำหรับนักศึกษาพยาบาลชั้นปีที่ 2, 3 และ4 พักอาศัย มีทั้งห้องแบบ3คน 4คน และ2คน  เดิมเป็นอาคารหอพักพยาบาล1 โรงพยาบาลนครเชียงใหม่  อยู่บริเวณใกล้เคียงกับอาคารเฉลิมพระบารมี ศูนย์บริการเทคนิคการแพทย์คลินิก อาคาร2 อาคาร4 คณะพยาบาลศาสตร์ และกลุ่มอาคารหอพักพยาบาลของโรงพยาบาล ภายในชั้นล่างประกอบไปด้วยร้านค้า ร้านสะดวกซื้อ สโมสรนักศึกษาคณะพยาบาลศาสตร์ ศูนย์ITSC ห้องอาหารคณะพยาบาลศาสตร์ สนามบาสเกตบอลคณะพยาบาลศาสตร์ ซึ่งเป็นที่นิยมของผู้ป่วย ญาติผู้ป่วย แพทย์ พยาบาล และบุคคลากรของโรงพยาบาลมหาราชนครเชียงใหม่(โรงพยาบาลสวนดอก) มีประเพณีสำคัญคือประเพณีเดินหอซึ่งเป็นประเพณีที่จัดขึ้นเพื่อต้อนรับนักศึกษาใหม่ในระดับปริญญาตรีในวันแรกเข้า
สถานที่ภายในคณะพยาบาลศาสตร์ มหาวิทยาลัยเชียงใหม่ > หอพักนักศึกษาในกำกับ 2 (หอพยาบาล)

เป็นอาคารหอพักความสูง 7 ชั้นในกำกับของคณะพยาบาลศาสตร์ที่ดำเนินการบริการโดยศูนย์บริการพยาบาล มีการบริหารงานที่เป็นอิสระจากคณะพยาบาลศาสตร์ เปิดให้บริการแก่นักศึกษาเพศหญิงจากทุกคณะวิชาในมหาวิทยาลัยเชียงใหม่ ให้บริการห้องพักแบบ3คน ทั้งห้องพัดลมและห้องปรับอากาศ เป็นโครงการหอพักชุดเดียวกับหอพักนักศึกษาในกำกับ1 (หอสีชมพู) และหอพักนักศึกษาในกำกับ3 (หอแม่เหียะ) ของมหาวิทยาลัยเชียงใหม่ บริเวณชั้น 1 ประกอบไปด้วยร้านค้า ศูนย์บริการไปรษณีย์ ร้านสะดวกซื้อ และร้านอาหาร เป็นที่นิยมของผู้ป่วย ญาติผู้ป่วย แพทย์ พยาบาล และบุคคลากรของโรงพยาบาลมหาราชนครเชียงใหม่เช่นเดียวกันกับหอพักนักศึกษาพยาบาล 1
สถานที่ภายในคณะพยาบาลศาสตร์ มหาวิทยาลัยเชียงใหม่ > หอพักพยาบาล 3

เป็นอาคารหอพักสูง 4 ชั้น อยู่บริเวณติดกับหอพักนักศึกษาพยาบาล 1 ใช้เป็นที่พักอาศัยสำหรับอาจารย์พยาบาล บริเวณชั้น 1 จะมีทางเชื่อมติดกับส่วนหอพักนักศึกษาชาย
สถานที่ภายในคณะพยาบาลศาสตร์ มหาวิทยาลัยเชียงใหม่ > แฟลตพยาบาล

เป็นอาคารหอพักสูง 4 ชั้น ใช้เป็นที่พักอาศัยสำหรับอาจารย์พยาบาลและครอบครัว อยู่บริเวณเดียวกับกลุ่มอาคารหอพักพยาบาลของโรงพยาบาลมหาราชนครเชียงใหม่ ที่ชั้น 1 มีศูนย์ส่งเสริมสุขภาพ (Fitness) ของคณะพยาบาลศาสตร์ไว้ให้บริการ
สถานที่ภายในคณะพยาบาลศาสตร์ มหาวิทยาลัยเชียงใหม่ > อาคาร 55 ปี พยาบาล มช.

เป็นอาคารหอพักความสูง 4 ชั้น สำหรับนักศึกษาในหลักสูตรนานาชาติพักอาศัย อยู่บริเวณระหว่างหอพักในกำกับ 2 และกลุ่มอาคารหอพักพยาบาลของโรงพยาบาลมหาราชนครเชียงใหม่
สถานที่ภายในคณะพยาบาลศาสตร์ มหาวิทยาลัยเชียงใหม่ > ลานดอกปีบ

คือลานระหว่างอาคาร1 อาคาร3 อาคารเรียนรวมคณะพยาบาลศาสตร์และคณะเทคนิคการแพทย์ มักใช้เป็นสถานที่จัดกิจกรรมสำคัญ เช่น งานรดน้ำดำหัวอาจารย์อาวุโส